stanford-oval/wikipedia huggingface dataset:
Stunner (ohjus)
Maalin torjunta (arvio)

Vihollinen laukaisee ballistisen ohjuksen. Maan kattavan ohjuspuolustusjärjestelmän (Command, Control, Battle Management, and Communications (C2BMC)) tutkat ottavat maalin seurantaan ja mitatut tiedot (ja mahdolliset muut tiedot) analysoidaan ja David's Sling-järjestelmälle sopiva maali osoitetaan sille ja sen tutkat ottavat maalin seurantaan. David's Sling -taistelunjohtojärjestelmä (Battle Management, and Communications, BMC) laskee tutkatiedoista ennakkopisteen ja käskee sopivan ohjusyksikön laukaisemaan torjuntaohjuksen. Stunner-ohjus laukaistaan kanisteristaan ja ohjuksen kiinteää polttoainetta käyttävä booster-osa kiihdyttää ohjuksen n. 3 Machin nopeuteen ja irtoaa. Ohjus jatkaa lentoaan kolmipulssisen kiinteää polttoainetta käyttävän rakettimoottorin työntämänä saaden maalitietojen päivityksiä taistelunjohtojärjestelmältä. Ohjuksen lentoradan valintaan vaikuttaa lukuisat parametrit. Koska Stunner-ohjuksen lentoradan muuttaminen perustuu siivekeohjaukseen ja siten aerodynaamisiin voimiin, ei todennäköisesti voida ylittää 30 km korkeutta missään vaiheessa. Ohjuksen nopeus voi kasvaa n. 6–7 Machiin, mutta siihen, millä nopeudella maalin tuhoaminen tapahtuu, vaikuttavat monet tekijät. Stunner-ohjuksen oma kaksitoiminen 'dual seeker' -hakupää ottaa jossakin vaiheessa maalin seurantaan, ohjus laskee itsenäisesti loppuvaiheen kurssin, säätää loppuvaiheen nopeuden kiihdyttämällä tai jarruttamalla ja törmäämällä maaliin tuhoaa sen.
Tekniset tiedot (arvio)

Stunner-ohjuksesta on olemassa vain vähän teknisiä tietoja. Ohjuksen rakenteesta ja hakupään toiminnasta  on julkaistu vain yleisluonteisia tietoja. Stunner-ohjuksen mallia on esitelty puolustusalan messuilla ja siitä on olemassa valokuvia. Stunner-ohjus on kaksivaiheinen. Booster-osa näyttää olevan n. 1,5 m pitkä ja rungon läpimitta on suunnilleen 26 cm. Varsinainen ohjus on varsin samanlainen kuin Python 5, n. 3,1 m pitkä ja rungon läpimitta on 16 cm, mutta 'dual seeker'-hakupään erikoinen muoto erottaa sen Python-perheen ohjuksista, samaten ohjaussiivekkeitä on ryhmitelty uudelleen.
Python 5 -ohjuksen tietojen, Stunner-ohjuksen valokuvien sekä todennäköisesti käytettyjen materiaalien ja polttoaineiden perusteella voidaan tehdä joitain arvioita. Oletetaan booster-osan rungon koostuvan hiili-aramidi kuitukomposiiteista, rakettimoottorin suuttimen olevan grafiitti-teräsrakenteisen ja polttoaineena käytetään kiinteää suurenergistä rakettipolttoainetta (High-Energy Composite (HEC)). 'Dual seeker' hakupäässä käytetään kameratyyppistä IR-anturia ja sen takana on todennäköisesti ns. Active electronically scanned array (AESA)-tyyppinen tutka loivasti vinoittain rungon suhteen asennettuna. Kun käytetään 'constant angle approach' ohjausmenetelmää, pystyy vinoittain sijoitettu tasoantenni seuraamaan maalia tehokkaasti, varsinkin kun antennin kokoa saadaan tällä sijoittelulla suuremmaksi verrattuna antennin konventionaaliseen sijoitteluun ohjuksissa yleensä.
Alla olevassa listassa olevat tiedot osittain peräisin julkaistuista artikkeleista, ja osittain laskettuja - esim. Tsiolkovskin lakiin, hiili-aramidi kuitukomposiittien ja suurenergisten rakettipolttoaineiden ominaisuuksiin, perustuen
Booster-osa: Pituus 1,5 m, halkaisija 26 cm, paino 120 kg, polttoaineen paino 75 kg
Ohjusosa: Pituus 3,1 m, halkaisija 16 cm, paino 100 kg
Ohjuksen pituus ja paino: 4,6 m , 220 kg
Nopeus: Loppunopeus 6–7 Mach (1,8–2,1 km/s), booster-osan palamisen jälkeen n. 3,5 Machia (1000–1100 m/s)
Kantomatka: 160 km (jos kaikki polttoaine käytetään ja ohjus ammutaan korkealle radalle)
Hakupää: kamera-IR + tutka ('dual seeker')
Maalin tuhoaminen: Hit-to-kill (ei ole räjähtävää taistelukärkeä). Mahdollisesti 'lethality-enhancer'.
Kehittäjä: Rafael Advanced Defence Systems yhteistyössä Raytheon Companyn ja USAn Missile Defence Agency'n kanssa.
Käyttöönotto

Stunner-ohjuksen ja David's Sling -ohjustorjuntajärjestelmän kehitys on saavuttanut systeemitestausvaiheen. Marraskuussa 2012 suoritettiin David's Sling -järjestelmällä ensimmäinen onnistunut ballistisen ohjuksen tuhoamistesti.. Marraskuussa 2013 suoritettiin David's Sling järjestelmällä toinen onnistunut ballistisen ohjuksen tuhoamistesti, jota pidetään tärkeänä virstanpylväänä kehitystyössä.. Ensimmäinen David's Sling -järjestelmä saataneen operatiiviseen käyttöön vuoden 2014 aikana.
Suuri maailma! Suuret seikkailut!

| Suuri maailma! Suuret seikkailut!> Thomas & Friends: Big World! Big Adventures! |
| --- | --- |

Ohjaaja:  David Stoten
Käsikirjoittaja:  Andrew Brenner
Tuottaja:  Micaela Winter
Valmistustiedot
Valmistusmaa:  Yhdistynyt kuningaskunta
Ensi-ilta:  2018
Kesto:  86 min
Alkuperäiskieli:  englanti
Aiheesta muualla
IMDb 
Infobox OKNimi-testi OK: 
Suuri Maailma! Suuret Seikkailut! (engl. Big World! Big Adventures!) on suoraan videolle julkaistu brittiläinen animaatioelokuva joka sai ensi-iltansa vuonna 2018, ja perustuu televisiosarjaan Tuomas Veturi. Elokuvan tietokoneanimaation on tehnyt Jam Filled Entertainment.
Suomenkieliset ääninäyttelijät

| 0 | 1 | 2 |
| --- | --- | --- |
|  Aku Laitinen  | … |  Herra Päätarkastaja, sivuäänet   |
|  Juha Varis  | … |  Tuomas   |
|  Heljä Heikkinen  | … |  Nia   |
|  Antti L. J. Pääkkönen  | … |  Ässä, Anton   |
|  Jarmo Koski  | … |  Henri, sivuäänet   |
|  Pasi Ruohonen  | … |  Jori   |
|  Petri Hanttu  | … |  Jaska, Topi, Diesel, Yong Bao, sivuäänet   |
|  Taisto Oksanen  | … |  Pekka   |
|  Susa Saukko  | … |  Emilia, Carly, sivuäänet   |
|  Elise Langenoja  | … |  Maria    |
|  Peter Pihlström  | … |  Tapani   |
|  Markus Bäckman  | … |  Beau   |
|  Sasu Moilanen  | … |  sivuäänet   |
|  Bruno Lähteenmäki  | … |  sivuäänet   |
Strategy First

| Strategy First |
| --- | --- |
Kotipaikka:  Montreal, Kanada
Toimiala:  videopeliteollisuus
Kotisivu:  www.strategyfirst.com
Infobox OKVirheellinen NIMI-arvo: 
Strategy First on tietokone- ja videopelejä julkaiseva ohjelmistoyhtiö, joka pitää päämajaansa Montrealissa, Kanadassa. Yhtiö toimii jakeluyhteistyössä Valve Corporationin kanssa.
Videopelejä

1914 Shells of Fury
Alien Shooter: Vengeance
Brigade E5: New Jagged Union
Culpa Innata
Dangerous Waters
Disciples: Sacred Lands
Disciples II: Dark Prophecy
Enemy Engaged 2
Europa Universalis
Galactic Civilizations
Hearts of Iron
Jagged Alliance
Jagged Alliance 2
Legion Arena
Making History: The Calm & The Storm
O.R.B: Off-World Resource Base
Perimeter 2: New Earth
Robin Hood: The Legend of Sherwood
Space Empires IV
Space Empires V
Supreme Ruler 2010
World War II Online
Aiheesta muualla

Yhtiön kotisivut (englanniksi)
Tanssilaulu

Tanssilaulu on tanssia säestävä ja sen rytmiä ja tempoa ohjaava laulu. Tanssilaulun perusmuotona on helposti opittava laulusävelmä, jonka taustalla taputetaan käsiä ja rytmiä tuetaan lisäksi usein yksinkertaisilla hälyääniä tuottavilla lyömäsoittimilla. Useiden maiden kansanmusiikissa tällaiset laulut ovat keskeinen ja usein vanhin osa sävelmistöä. Tanssilaulujen sanoituksissa on toisinaan säilynyt muinaistarustoa nykypäiviin asti ja teksteinä on sekä kertovia että muuhun runouteen kuuluvia luomistyön tuloksia. Kansanomaiset tanssilaulut ovat edelleen käytössä esimerkiksi laululeikkeinä ja piirileikkeinä.
Tanssilaulut kehittyivät taidelajiksi jo muinaisessa Kreikassa. Myöhemmin ne ilmenivät länsimaissa paitsi rönsyilevänä kansanperinteena myös näyttämöesityksinä. Ne kuuluivat solistin, kuoron, usean vuorottelevan kuoron sekä esilaulajan ja kuoron esityksiin. Verraten yleistä niissä on soolon ja kuoron vuorottelu. Suomalaiseen kansanmusiikkiin tanssilaulut tulivat verraten myöhään ja ne ovat muualta lainattuja. Tanssilaulujen sävelmät ovat lainautuneet ja vaikuttaneet paljon taidemusiikkiin. Niiden pohjalta kehittyi soitinmusiikissa ennen usein käytetty tanssisarja, jolla oli osaltaan vaikutusta sinfonisiin muotorakenteisiin.
Stratego

| Stratego |
| --- | --- |

Pelaajia:  2
Ikäsuositus:  8+
Pelin kesto:  30–60 min
Monimutkaisuus:  keskitasoa
Strategisuus:  korkea
Satunnaisuus:  matala
 BoardGameGeek 
Stratego on vuonna 1959 ilmestynyt lautapeli. Siitä on muodostunut todellinen strategiapelien klassikko. Peli on shakin tyyppinen kaksinkamppailu, mutta yhdellä ratkaisevalla erolla: vain pelaaja itse tietää, mikä nappula on mikä. Vastapuolelle kaikki pelaajan nappulat näyttävät tismalleen samalta.
Pelin kulku

Pelin tarkoitus on joko napata vihollisen lippu tai pakottaa tämä luovuttamaan.
Yleisesti toinen pelaaja käyttää sinisiä ja toinen punaisia nappuloita. Nappuloilla on yksikö sekä luokitus joka näkyy nappulan toisella puolella. Pelaajat liikuttavat nappuloita vuorotellen. Suurin osa nappuloista ei voi liikkua kuin ylös, alas oikealle tai vasemmalle. Jotkin eivät voi liikkua lainkaan (pommi tai lippu klassisessa versiossa), ja jotkut useamman (tiedustelija klassisessa versiossa). Eri pelien versioissa eri yksiköillä on erilaisia liikuntatapoja.
Kun pelaaja haluaa hyökätä, hän liikuttaa oman nappulansa ruutuun joka on vihollisen hallussa. Piilotettu puoli käännetään, ja luokitukseltaan heikompi poistetaan laudalta. (erikoistapaukset: katso kohta yksiköt) Jos luokitus on sama, kumpikin poistetaan. Yksikkö voi liikkua toisen omistamaan ruutuun vain hyökätessä.
Keskellä lautaa on kaksi 2x2 aluetta, joihin kumpikaan pelaaja ei voi liikkua. Ne esitetään yleensä järvinä ja ne toimivat puskureina estämään liian suoria hyökkäyksiä.
Myös tilanteessa jossa pelaajalla ei ole liikkumiskykyisiä nappuloita vastustaja voittaa.
Keskivertopeli sisältää 381 siirtoa. Laillisten siirtojen määrä on 10115. Mahdollisten erilaisten pelien määrä on 10535.
Yksiköt

| Luokitus | Yksikkö | Lukumäärä | Erikoiskyvyt |
| --- | --- | --- | --- |
| P | Pommi | 6 | Liikkumaton. Voittaa minkä tahansa yksikön paitsi miinaraivaajan. |
| 10 tai 1 | Marsalkka | 1 | Vakooja voi napata marsalkan |
| 9 tai 2 | Kenraali | 1 |  |
| 8 tai 3 | Eversti | 2 |  |
| 7 tai 4 | Majuri | 3 |  |
| 6 tai 5 | Kapteeni | 4 |  |
| 5 tai 6 | Luutnantti | 4 |  |
| 4 tai 7 | Kersantti | 4 |  |
| 3 tai 8 | Miinaraivaaja | 5 | Purkaa pommit |
| 2 tai 9 | Tiedustelija | 8 | Voi liikkua suoraan minkä tahansa matkan. Ei voi liikkua nappuloiden tai järvien läpi. |
| 1 tai S | Vakooja | 1 | Voittaa marsalkan mutta vain jos vakooja hyökkää ensin. |
| F | Lippu | 1 | Liikkumaton; pelaaja voittaa hyökätessään (napatessaan) lipun. |
Käännös suomeksi
Suurherttuan palatsi

| Suurherttuan palatsi> Groussherzogleche Palais |
| --- | --- |
 Suurherttuan palatsin fasadia.
Osoite:  17, rue du Marché-aux-Herbes
Sijainti:  Luxemburg
Koordinaatit:  49°36′39″N, 6°7′58″E
Valmistumisvuosi:  1574
Suunnittelija:  Adam Roberti
Käyttäjä:  Luxemburgin suurherttua
Tyylisuunta:  renessanssi
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Suurherttuan palatsi (luxemburgiksi Groussherzogleche Palais, saks. Großherzogliches Palais, ransk. Palais grand-ducal) on palatsi Luxemburgin kaupungissa, eteläisessä Luxemburgissa. Se on Luxemburgin suurherttuan virallinen residenssi.
Palatsi sijaitsee paikalla, jossa oli kaupungintalo vuodesta 1418. Se tuhoutui ruutivaraston räjähdyksessä 1555. 
Nykyinen palatsi rakennettiin alun perin raatihuoneeksi vuosina 1572–1574. Sen suunnittelusta vastasi kaupunginarkkitehti Adam Roberti. Sen jälkeen sen käyttötarkoitus on vaihtunut useaan otteeseen, ja sitä on myös uudistettu ja laajennettu. Viimeisimmät uudistusoperaatiot rakennuksessa on toteutettu 1960-luvulla sekä vuosina 1991–1996.
Sundsvall Dragons

| Sundsvall Dragons |
| --- | --- |

Liiga:  Basketligan
Perustettu:  1939
Historia:  KFUM Idrottsförbund 1939–1993 Sundsvall Dragons 1993–2016
Areena:  Sundsvalls sporthall kapasiteetti 2 000
Kotipaikka:  Sundsvall, Ruotsi
Värit:           
Mestaruudet:  Ruotsin mestaruus: 2009, 2011
Kotisivu:  www.sundsvalldragons.com
Sundsvall Dragons oli ruotsalainen koripalloseura Sundsvallista.
Historia

Seura perustettiin toukokuussa 1939 nimellä KFUM Sundsvall. Vuonna 1993 seura nousi Basketliganiin ja samalla nimeksi vaihdettiin Sundsvall Dragons.
Sundsvall Dragons pelasi ensimmäistä kertaa kansainvälisissä sarjoissa kaudella 2000–2001, jolloin se hävisi Korać cupin karsinnoissa venäläiselle Himkille.
Kaudella 2007–2008 joukkueessa pelasi yhden ottelun ajan Scottie Pippen. Sundsvall maksoi Pippenille yhdestä ottelusta 66 000 dollaria.
2000-luvulla joukkue kuului sarjan kestomenestyjiin ja pelasi loppuotteluissa vuosina 2005, 2008, 2009, 2011 sekä 2013. Ensimmäistä kertaa seura voitti Ruotsin-mestaruuden kaudella 2008–2009. Seuraavan ja viimeisen kerran Sudsvall Dragons voitti mestaruuden kaudella 2010–2011.
Kauden jälkeen 2015–2016 seuran ajautui konkurssiin pitkällisten talousvaikeuksien myötä.
Aiheesta muualla

Virallinen kotisivu (Arkistoitu – Internet Archive) (ruotsiksi)
Jämtland Basket–Sundsvall Dragons
Stratego (kappale)

| ”Stratego” Iron Maiden |
| --- | --- | --- |

Singlen tiedot
 Albumilta: Senjutsu
 Äänitetty : Guillaume Tell Studio, Pariisi, Ranska
 Julkaistu: 19. elokuuta 2021
 Tekijä(t): Janick Gers, Steve Harris
 Tuottaja(t): Kevin Shirley, Steve Harris
 Kesto: 04.59
 Levy-yhtiö: Parlophone
Iron Maidenin muut singlet
| ”The Writing on the Wall” 2021 | ”Stratego” 2021 |   |
Stratego on brittiläisen metalliyhtye Iron Maidenin kappale sekä toinen singlejulkaisu yhtyeen uusimmalta studioalbumilta Senjutsu. Kappale julkaistiin 19. elokuuta 2021, ja sille tehtiin myös musiikkivideo. Kappaleen on säveltänyt yhtyeen kitaristi Janick Gers ja sanoittanut basisti Steve Harris. ”Stratego” on järjestykseltään toinen Senjutsun kappalelistalla sekä albumin toiseksi lyhyin kappale noin viiden minuutin mittaisena. Kappale kertoo soturin viimeisistä hetkistä.
Kappaleet

”Stratego” – 04.59 (Janick Gers, Steve Harris)
Kokoonpano

Bruce Dickinson – laulu
Steve Harris – bassokitara, kosketinsoittimet
Adrian Smith – kitara
Dave Murray – kitara
Janick Gers – kitara
Nicko McBrain – rummut
Susanne Ringell

| Susanne Ringell |
| --- | --- |

Henkilötiedot
Syntynyt: 28. helmikuuta 1955 (ikä 69) Helsinki
Kansalaisuus:  suomalainen
Ammatti:  kirjailija, näyttelijä
Kirjailija
Tuotannon kieli: ruotsi
Palkinnot
 Hugo Bergroth -palkinto (2008) 
Aiheesta muualla
Löydä lisää kirjailijoitaKirjallisuuden teemasivulta
Susanne Gun Emilia Ringell (28. helmikuuta 1955 Helsinki) on suomalainen kirjailija ja näyttelijä. Hän valmistui näyttelijäksi Teatterikorkeakoulusta vuonna 1981 ja on työskennellyt pääosin freelance-näyttelijänä ja kirjailijana. Hänen ainoa vakituinen työsuhteensa on ollut Svenska Teaternissa vuosina 1981–1983.
Ringellin puoliso oli näyttelijä-kirjailija Anders Larsson (1952–2021). Ringellille myönnettiin taiteilijaeläke vuonna 2019.
Teoksia

Det förlovade barnet (novelleja, 1993)
Vestalen: Ett radioporträtt med störningar (1994)
Gall eller Våra osynliga väntrum: En berättelse i sviter (1994)
Vara sten (1996)
Åtta kroppar (1998)
Av blygsel blev Adele fet: Alfabetiska nedslag (novelleja, 2000)
Katt begraven (romaani, 2003)
En god Havanna: Besläktat (novelleja, 2006)
Ryggens nymåne: Prosalyrisk svit (2009)
Simma näck: En pjäs (2009)
Vattnen (novelleja, 2010)
På utvägen var jag en annan (2012)
Guiden (2014)
Tärnornas station (2014)
God morgon (2017)
Frimärken (2019)
Kroppens kalligrafi (2022)
Att avskalas ett liv (2024)
Palkintoja ja tunnustuksia

1994 – Granberg-Sumeliuska -palkinto teoksesta Det förlovade barnet
1995 – Prix Italia -pääpalkinto kuunnelmasta Vestalen
1998 – Svenska Litteratursällskapet i Finland -seuran palkinto novellikokoelmasta Åtta kroppar
2004 – Prix Europa Radio France kuunnelmasta Och om bettlare och vägmän
2004 – Svenska Litteratursällskapet -seuran palkinto romaanista Katt begraven
2008 – Hugo Bergroth -palkinto
2010 – Svenska Ylen kirjallisuuspalkinto teoksesta Vattnen
2010 – Svenska Litteratursällskapet i Finland -seuran Bergbomin palkinto
2015 – Svenska Litteratursällskapet i Finland -seuran palkinto
Suprikit

| Suprikit |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Ericales
Heimo::  Sinilatvakasvit
Suku::  Suprikit Ipomopsis  Michx.
Infobox OKNimi-testi OK: 
Suprikit (Ipomopsis) on sinilatvakasveihin kuuluva kasvisuku, jossa on 29 lajia. Suprikkeja esiintyy Amerikassa: 28 lajia Pohjois-Amerikassa Kanadan Brittiläisessä Kolumbiassa ja Ontariossa, Yhdysvalloissa ja Meksikossa. Etelä-Amerikassa esiintyy yksi laji (Ipomopsis gossypifera) Boliviassa, Chilessä ja Argentiinassa.
Sukuun kuuluvat yksivuotisina koristekukkina tunnetut tulisuprikki (Ipomopsis aggregata) ja liekkisuprikki eli suprikki (Ipomopsis rubra).
Aiheesta muualla

Finto: Kassu – Kasvien suomenkieliset nimet: Ipomopsis
Suqian

| Suqian 宿迁市, Sùqiān Shì |
| --- | --- |
 Suqianin sijainti Kiinan Jiangsuin maakunnassa
 Suqian
 Koordinaatit: 33.9635°N, 118.2696°E 
Valtio:  Kiina
Maakunta:  Jiangsu
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  8 341 km²
Väkiluku (2010):  4 719 178
Aikavyöhyke:  UTC+8
Suuntanumero(t):  +86 (0)527
 
 www.suqian.gov.cn 
Infobox OKVirheellinen NIMI-arvo: 
Suqian (kiin. 宿迁市, pinyin: Sùqiān Shì) on prefektuuritason kaupunki Kiinan Jiangsun maakunnan länsiosassa. Kaupungin keskusta sijaitsee linnuntietä noin 215 kilometriä maakunnan pääkaupunki Nanjingistä pohjoiseen ja 125 kilometriä Keltaisenmeren rannalta sisämaahan. Kaupungin väkiluku on 4,719 miljoonaa (2010) ja pinta-ala 8 341 neliökilometriä.
Kaupunki rajoittuu koillisessa Huai’anin, etelässä Chuzhoun, lounaassa Bengbun, lännessä Suzhoun ja Xuzhoun, sekä pohjoisessa Lianyungangin prefektuuritason kaupunkiin.
Piirikuntatasolla prefektuuri jakautuu seuraavasti:
| --- | --- |
 Kaupunkipiirit (2) Sucheng (宿城区), 796 626 as.  Suyu (宿豫区), 641 059 as. :  Piirikunnat (3) Shuyang (沭阳县), 1 541 083 as.  Sihong (泗洪县), 909 298 as.  Siyang (泗阳县), 831 112 as. 
Katunäkymä Suqianista.
Shuyangin piirikunnan kaupunkia.
Shuyangin piirikunnan kaupunkia.
Aiheesta muualla

Kuvia tai muita tiedostoja aiheesta Suqian Wikimedia Commonsissa
Suqian City Information (erityisesti talouspainotus) (englanniksi) (chinaknowledge.com)
China Postal code Jiangsu Province (prefektuuri ja piirikuntataso) (englanniksi) (youbianku.com)
Suurhiekka

Suurhiekka on laaja matalikkoalue Perämerellä Haukiputaan ja Iin edustalla. Se sijaitsee noin seitsemän kilometrin päässä Krunnien saariston lounaispuolella ja noin 20–25 kilometriä mantereelta länteen. Hiekkapohjaisen matalikkoalueen keskimääräinen vedensyvyys on 2,0–3,5 metriä. Matalikon ainoa saari on alueen kaakkoiskulmassa sijaitseva Ulko-Pallonen.
Suurhiekan alueelle on suunniteltu rakennettavaksi 80–120 tuulivoimalayksikköä käsittävä tuulivoimapuisto.
Alue soveltuu tuulivoimarakentamiseen melko hyvin, sillä välittömässä läheisyydessä ei ole arvokkaita lintualueita. Lähimmät Perämeren saaret -Natura-alueeseen kuuluvat Santapankki, Astekari ja Pallonen sijaitsevat yli kahden kilometrin päässä. Alueella ei myöskään tiedetä olevan vedenalaisia arkeologisia kohteita.
Suurhiekan aluetta kaavailtiin myös merihiekan nostoalueeksi vuonna 2008.
Sundsvall-Timrån lentoasema

Sundsvall-Timrån lentoasema (IATA: SDL, ICAO: ESNN) sijaitsee Ruotsissa, noin 21 kilometriä Sundsvallin kaupungista pohjoiseen ja 32 kilometriä Härnösandista etelään. Se sijaitsee Timrån kunnassa.
Sundsvall-Timrån lentoasema on matkustajamääriltään Pohjois-Ruotsin neljänneksi suurin ja Ruotsin 11. suurin.[lähde? ] Vuonna 2012 lentoaseman kautta kulki noin 282 600 matkustajaa. Lentoasemalla on yksi 2 090 metriä pitkä kiitotie (16/34).
Lentoyhtiöt

Lokakuussa 2012 kentältä lentää kolme lentoyhtiötä: Direktflyg, Scandinavian Airlines System ja Sundsvallsflyg.
Aiheesta muualla

Lentoaseman kotisivut
Ruotsin lentoasemat
| --- | --- |
Tukholman lentoasemat:   Arlanda  Bromma  Skavsta  Västerås 
Muut päälentoasemat:   Göteborg-Landvetter  Göteborg City  Malmö  Luulaja  Uumaja 
Muut yli 50 000 matkustajan lentoasemat:   Östersund  Ängelholm-Helsingborg  Sundsvall-Timrå  Visby  Skellefteå  Ronneby  Kalmar  Växjö  Kiiruna  Örnsköldsvik  Jönköping  Halmstad  Örebro  Kristianstad  Norrköping  Linköping  Trollhättan-Vänersborg 
Alueelliset lentoasemat:   Arvidsjaur  Jällivaara  Borlänge  Kramfors  Lycksele  Storuman  Vilhelmina  Hemavan  Oskarhamn  Mora  Sveg  Hultsfred  Pajala  Hagfors  Torsby
Tadeusz Bronakowski

Tadeusz Bronakowski

Tadeusz Bronakowski (s. 3. marraskuuta 1959) on puolalainen roomalaiskatolinen piispa. Hänet vihki papiksi Łomżan hiippakuntaan Juliusz Paetz 26. toukokuuta 1984. Hänet nimitettiin Łomżan vihkipiispaksi ja Tigisi in Mauretanian titulaaripiispaksi 11. helmikuuta 2006. Piispaksi vihkiminen seurasi 4. maaliskuuta. Pääkonsekraattorina toimi Stanislaw Stefanek, jota avustivat Wojciech Ziemba ja Tadeusz Józef Zawistowski.
Aiheesta muualla

Kuvia tai muita tiedostoja aiheesta Tadeusz Bronakowski Wikimedia Commonsissa
Suuri lännen tie

| Suuri lännen tie> The Big Trail |
| --- | --- |

Ohjaaja:  Raoul Walsh
Käsikirjoittaja:  Hal G. Evarts (tarina)
Tuottaja:  Winfield R. Sheehan
Kuvaaja:  Lucien Andriot Arthur Edeson
Leikkaaja:  Jack Dennis
Pääosat:  John Wayne Marguerite Churchill Tyrone Power, Sr. El Brendel
Valmistustiedot
Valmistusmaa:   Yhdysvallat
Tuotantoyhtiö:  20th Century Studios
Levittäjä:  Fox Film Corporation Netflix
Ensi-ilta:  1. marraskuuta 1930
Kesto:  122 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Suuri lännen tie (engl. The Big Trail) on vuonna 1930 valmistunut yhdysvaltalainen lännenelokuva, jonka on ohjannut Raoul Walsh. Pääosassa ja samalla ensimmäisessä pääroolissaan nähdään nuori John Wayne. Elokuva tunnetaan Suomessa myös nimellä Onnen maata kohti.
Suuri lännen tie on ensimmäisiä laajakuvalla kuvattuja elokuvia. Se on myös ensimmäinen eeppinen lännenelokuva äänielokuvan ajalta. Vuonna 2006 Yhdysvaltain kongressin kirjasto valitsi elokuvan säilytettäväksi National Film Registryn kokoelmissa, pitäen sitä "kulttuurillisesti, historiallisesti tai esteettisesti merkittävänä" teoksena.
Juoni

Nuori Breck Coleman (John Wayne) johtaa satojen uudisasukkaiden muodostamaa vankkurikaravaania halki Yhdysvaltojen. Uuden ja paremman elämän toivossa länteen matkaavat uudisraivaajat kohtaavat matkalla monenlaisia vaaroja ja vaivoja, kuten hurjia myrskyjä, vihamielisiä intiaaneja, rikkoutuvia rattaita, tulvivia jokia ja matkanteon katkaisevia syviä rotkoja. Karavaania vaanivat myös rosvot, ja lisäksi on selvitettävänä Breckin ystävän murha. Näyttää siltä, että murhaajat ovat mukana karavaanissa, ja Breck haluaa kostaa ystävänsä kuoleman. Samalla Breckille kehittyy romanssi ihastuttavan Ruth Cameronin (Marguerite Churchill) kanssa.
Aiheesta muualla

Suuri lännen tie Internet Movie Databasessa (englanniksi)
Syvännelapasimput

| Syvännelapasimput |
| --- | --- |
 Rusolapasimppu (Bembradium roseum)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Simppukalat Scorpaeniformes
Heimo::  Syvännelapasimput Bembridae  Kaup, 1873
Suvut
 Bambradon  Bembradium  Bembras  Brachybembras 
Katso myös
   Syvännelapasimput Wikispeciesissä   Syvännelapasimput Commonsissa 
Infobox OKNimi-testi OK: 
Syvännelapasimput (Bembridae) on simppukaloihin kuuluva heimo. Heimon lajeja tavataan lämpimistä vesistä Intian valtamerestä ja Tyynestämerestä.
Lajit ja anatomia

Syvännelapasimppujen heimoon kuuluu 4 sukua ja 9 lajia. Ruumiinrakenteeltaan syvännelapasimput ovat suuripäisiä ja pitkänomaisia kaloja. Suurimmat lajit heimossa voivat saavuttaa noin 30 cm:n pituuden. Tyypillisiä piirteitä ovat pään litteä muoto, kaksi piikikästä selkäevää sekä suurehkot silmät ja suu. Heimon kaloilla ei ole uimarakkoa. Väriltään syvännelapasimput ovat usein punaisia, oransseja tai ruskeita ja ruumiissa voi olla vihreitä tai ruskeita laikkuja.